Diari Oficial de la Generalitat Valenciana


Sumari del DOGV 4034, del 03-07-2001 (2001/6341)

Informació pública de les bases per a la provisió en propietat, mitjançant concurs oposició, d'una plaça de delineant, vacant en la plantilla de personal funcionari de l'Ajuntament de Carlet.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4034

Data del DOGV
:   03-07-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/6341


Data del document
:   11-06-2001

Organisme emissor
:   Ajuntament de Carlet

Tipus de document
:   Convocatòria

Descriptors 

:   * Carlet
    * administració local
    * professió de l'urbanisme
    * concurs administratiu

Informació pública de les bases per a la provisió en propietat, mitjançant concurs oposició, d'una plaça de delineant, vacant en la plantilla de personal funcionari de l'Ajuntament de Carlet. [2001/S6341]
  
Per decret de l'Alcaldia de data 11 de juny de 2001, s'aproven les bases per a la provisió en propietat d'una plaça de delineant, mitjançant concurs oposició:
  
«Bases per a la provisió en propietat d'una plaça de delineant, vacant en la plantilla de personal funcionari d'aquest ajuntament, mitjançant concurs oposició.
  
Primera. Objecte de la convocatòria
  
L'objecte d'aquesta convocatòria és la provisió en propietat, per al procediment de concurs oposició, d'una plaça de delineant, grup C, de titulació i nivell 17 de complement de destinació, amb pagues extraordinàries, triennis i altres emoluments establits per la legislació vigent, vacant en la plantilla de personal funcionari d'aquest ajuntament, emmarcada en l'escala d'administració especial, subescala tècnica.
  
Segona. Normativa
  
Aquesta convocatòria es regirà per allò establit en aquestes bases, i per allò establit en la Llei 7/1985, de 2 d'abril; Reial Decret Legislatiu 781/1986, de 18 d'abril i altra normativa de pertinent aplicació.
  
Tercera. Requisits dels aspirants
  
Per a ser admés a la realització de les proves selectives, els aspirants hauran de reunir els requisits següents en el termini en què acabe la presentació d'instàncies:
  
a) Ser espanyol o nacional dels estats membres de la Comunitat Europea o d'aquells estats en què els siga d'aplicació la lliure circulació de treballadors.
  
b) Estar en possessió del títol de Formació Professional de Segon Grau Rama Delineació d'Edificis Públics i Obres o equivalent, o complides les condicions per a obtenir-lo en la data que acabe el termini de presentació d'instàncies. L'equivalència l'haurà de reconéixer com a tal l'administració competent en cada cas concret i degudament acreditat en aquest sentit pels aspirants.
  
c) Tenir complits 18 anys i no excedir d'aquella en què falten menys de 10 anys per a la jubilació forçosa, edats ambdues referides a la data en què acabe el termini de presentació de instàncies.
  
d) No haver estat separat mitjançant expedient disciplinari del servei de l'estat, de les comunitats autònomes, de les entitats locals o de qualsevol altra institució juridicopública, ni trobar-se inhabilitat per a l'exercici de les funcions públiques.
  
Quarta. Presentació d'instàncies
  
1. Les instàncies sol·licitant prendre part en les proves selectives, en les quals els aspirants hauran de manifestar que reuneixen tots els requisits que s'exigeixen en la base anterior, es dirigiran a l'alcaldessa presidenta de la corporació i es presentaran en el Registre General d'aquest ajuntament o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, durant un termini de 20 dies hàbils, comptadors a partir de la publicació de l'anunci en extracte d'aquesta convocatòria en el Boletín Oficial del Estado.
  
2. Els drets d'examen, que es fixen en la quantitat de 2.500 pessetes, seran satisfets pels aspirants al presentar la instància i no es tornaran llevat dels casos de no admissió a les proves per la falta de requisits que es mencionen en la base tercera.
  
A la sol·licitud s'haurà d'acompanyar obligatòriament:
  
1. Justificant d'haver pagat els drets d'examen.
  
2. Declaració expressa i formal que reuneixen tots i cadascun dels requisits de la convocatòria, referits sempre a la data d'expiració del termini de presentació de sol·licituds, i els haurà d'acreditar posteriorment, en el cas que foren seleccionats.
  
En el cas d'instàncies defectuoses, es requerirà a l'interessat perquè esmene les deficiències, i se li comunicarà que si ho fa abans de 10 dies quedarà exclòs de la llista d'aspirants.
  
S'entén com a instàncies defectuoses amb possibilitat d'esmena:
  
- L'impagament dels drets d'examen o la no aportació del justificant d'ingrés.
  
- L'omissió de la firma.
  
- No presentar la declaració jurada indicada en l'apartat 2.
  
Cinquena. Llista d'aspirants
  
Una vegada acabat el termini de presentació d'instàncies, la Presidència de la corporació aprovarà la llista provisional dels aspirants admesos i exclosos, que es farà pública en el Diari Oficial de la Generalitat Valenciana i tauler d'anuncis de la corporació, i es convertirà en definitiva en cas de no presentar-se reclamacions.
  
Sisena. Tribunal qualificador
  
El tribunal qualificador de l'oposició estarà constituït de la forma següent:
  
Presidenta: L'alcaldessa presidenta de la corporació o membre d'aquesta en qui delegue.
  
Secretari: El de la corporació o membre d'aquesta en qui delegue, que actuarà a més a més com a vocal.
  
Vocals:
  
- Un representant del Col·legi de Delineants.
  
Un representant de l'administració de la Generalitat Valenciana.
  
El regidor d'Urbanisme d'aquest ajuntament.
  
Un funcionari de l'Ajuntament pertanyent a aquesta àrea de coneixements que la plaça que es convoca, amb titulació igual o superior a l'exigida en aquesta convocatòria.
  
- Un representant del personal de la corporació, amb veu i vot, que estiga en possessió de la titulació mínima exigida en la convocatòria.
  
Podran nomenar-se assessors del tribunal. El seu nomenament es publicarà junt amb el del tribunal.
  
La designació dels membres del tribunal, aprovada per l'Alcaldia, inclourà la dels respectius suplents i es farà pública en el Diari Oficial de la Generalitat Valenciana i en el tauler d'edictes de la corporació, amb una antelació mínima d'un mes a la celebració de proves selectives.
  
El tribunal no podrà constituir-se ni actuar sense l'assistència de més de la meitat dels seus membres titulars o suplents indistintament.
  
El tribunal que actue en aquestes proves selectives tindrà la categoria tercera de les recollides en el Reial Decret 236/1988, de 4 de març, segon modificació efectuada per resolució de 22 de març de 1993.
  
Els components del tribunal s'hauran d'abstenir d'intervenir i els aspirants podran recusar-los quan concórreguen en aquests alguna de les circumstàncies assenyalades en l'article 28 de la Llei 30/1992, modificada per la Llei 4/1999, de 13 de gener, i igualment els aspirants podran recusar a aquests membres en els termes que assenyala l'article 29 del mateix text legal.
  
Setena. Exercicis de l'oposició
  
Primer exercici. De caràcter obligatori i eliminatori.
  
Consistirà en desenvolupar per escrit un tema elegit a l'atzar, dels compresos en el temari de matèries comunes, amb una duració màxima d'una hora.
  
La qualificació d'aquest exercici serà de 0 a 10 punts.
  
Segon exercici. Obligatori i eliminatori.
  
Consistirà en desenvolupar per escrit un tema elegit a l'atzar, dels compresos en el temari de matèries específiques de la convocatòria, amb una duració màxima d'una hora.
  
La qualificació d'aquest exercici serà de 0 a 10 punts.
  
Tercer exercici. Obligatori i eliminatori.
  
Consistirà en la realització d'un o diversos supòsits pràctics, relacionats amb les funcions pròpies del lloc de treball objecte de la convocatòria.
  
Aquest exercici serà qualificat de 0 a 10 punts.
  
Quart exercici. Obligatori i no eliminatori.
  
Consistirà en traduir un text del castellà al valencià i viceversa, en un temps màxim a determinar pel tribunal amb anterioritat a la seua celebració.
  
Serà qualificat de 0 a 5 punts.
  
Aquells aspirants que hagen sigut qualificats en alguna d'aquestes proves com a no aptes, quedaran decaiguts en el seu dret a continuar el procediment selectiu, i quedaran definitivament eliminats.
  
Vuitena. Concurs de mèrits
  
Al tractar-se d'un concurs oposició, de conformitat amb el que estableix l'article 11 del Decret 33/1999, junt amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis eliminatoris han de passar a la fase de concurs, i se'ls citarà perquè en el termini de deu dies hàbils presenten la documentació acreditativa dels mèrits i experiència prevista en la convocatòria, juntament amb un projecte o memòria relatiu a les funcions del lloc que es convoca, i es procedirà a fixar la data de celebració de l'entrevista personal, que s'haurà de realitzar amb anterioritat a la valoració final dels mèrits i en la qual defensaran el projecte presentat.
  
Una vegada baremats els mèrits, el tribunal exposarà al públic la llista d'aspirants amb la puntuació obtinguda en la fase de concurs, i també la d'aprovats pel seu ordre de puntuació total, i els concedirà un termini de 10 dies hàbils perquè formulen les reclamacions i esmenes que estimen pertinents en relació amb la baremació.
  
Resoltes les possibles al·legacions i reclamacions, el tribunal dictarà resolució i fixarà la relació definitiva d'aspirants aprovats pel seu ordre de puntuació, que sota cap circumstància podrà contenir un número superior al de places convocades, l'exposarà al públic i l'elevarà a l'autoritat competent per a la seua publicació en el Diari Oficial de la Generalitat Valenciana.
  
Barem de mèrits
  
a) Experiència professional:
  
Anys de serveis prestats en les distintes administracions públiques, que es computaran a aquests efectes els serveis reconeguts a l'empara del que estableix la Llei 70/1978. Tot això de conformitat amb el que estableix el Decret 33/1999.
  
Es valorarà a raó de 0,1 punt per mes de serveis prestat, fins a un màxim de quatre punts.
  
b) Possessió de titulacions acadèmiques, cursos de formació i coneixements del valencià.
  
b.1. Titulacions i altres mèrits que s'estimen relacionats amb el lloc de treball: 1 punt
  
b.2 Cursos:
  
Es valorarà fins a un màxim d'1 punt els cursos que tinguen relació directa amb les funcions del lloc de treball exercit, si foren convocats o organitzats per la universitat, instituts o escoles oficials de formació de funcionaris o altres entitats, en aquest cas homologats per l'Institut Valencià d'Administració Pública, d'acord amb l'escala següent.
  
a) De 100 o més hores......................0.75 punts
  
b) De 75 o més hores.......................0.50 punts
  
c) De 50 o més hores.......................0.40 punts
  
d) De 25 o més hores.......................0.20 punts
  
e) De 15 o més hores.......................0,10 punts
  
b.3. Coneixement del valencià.
  
Es valorarà fins a un màxim d'1 punt sempre que s'acredite estar en possessió del certificat o homologació expedits per la Junta Qualificadora de Coneixement de Valencià, d'acord amb l'escala següent:
  
- Coneixement grau superior 1.00 punt
  
- Coneixement grau mitjà 0.75 punts
  
- Coneixement grau elemental 0.50 punts
  
- Coneixement nivell oral 0.25 punts
  
c) Mèrits específics.
  
El tribunal podrà concedir fins a un màxim d'1 punt per la concurrència de qualsevol circumstància no prevista en aquest barem, i deixarà constància en l'expedient dels mèrits que es valoren i la puntuació que s'atorga.
  
d) Entrevista personal.
  
Es comprovaran i valoraran fins a un màxim de 2 punts, els coneixements del lloc de treball, l'aptitud, eficàcia, experiència professional de l'aspirant, i també la capacitat d'iniciativa, productivitat i nivell de responsabilitat i totes les circumstàncies que calguen per al millor desenvolupament de les funcions, tot això de conformitat amb la defensa que faça l'opositor del projecte prèviament presentat.
  
Novena. Relació d'aprovats, proposta del tribunal i presentació de documents
  
1. Una vegada exposada la relació d'aprovats, l'aspirant que haja obtingut la major puntuació i per tant proposat pel tribunal, haurà d'aportar dins del termini de 10 dies naturals, comptadors a partir d'aquesta proposta, els següents documents acreditatius de les condicions per a prendre part en l'oposició, que s'exigeixen en la base tercera:
  
a) Certificat de naixement expedit pel Registre Civil o fotocòpia compulsada del document nacional d'identitat. Els no nascuts en territori espanyol hauran d'acreditar documentalment la nacionalitat espanyola.
  
b) Fotocòpia de la titulació exigida en la convocatòria, acompanyada de l'original per a compulsa.
  
c) Certificat mèdic en el qual s'acredite no patir cap malaltia o defecte físic que impedesca el normal desenvolupament de les funcions.
  
d) Declaració jurada de no haver estat separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de funcions públiques.
  
e) Declaració de l'interessat de no venir exercint cap lloc o activitat en el sector públic delimitat per l'article primer de la Llei 53/1984, i indicarà també que no realitza activitat privada incompatible o subjecta a reconeixement d'incompatibilitat, fent referència igualment a si percep pensió de jubilació, retir o orfandat, per drets passius o per qualsevol règim de Seguretat Social públic i obligatori.
  
2. Si dins del termini indicat, llevat dels casos de força major, l'opositor proposat no presenta la documentació o no reuneix els requisits exigits, no podrà ser nomenat i quedarà anul·lada la seua actuació, sense perjudici de la responsabilitat en què haguera pogut incórrer per falsedat en la instància sol·licitant prendre part en l'oposició.
  
Deu. Incidències
  
El tribunal quedarà facultat per a resoldre els dubtes que es presenten, i prendre els acords necessaris per al bon funcionament de l'oposició, en tot allò no establit en aquestes bases.
  
Onze. Recursos
  
La convocatòria, les bases i tots els actes administratius que es deriven d'aquesta i de l'actuació del tribunal qualificador podran ser impugnats pels interessats en els casos i en la forma previstos en la Llei de Procediment Administratiu.
  
Annex I
  
Matèries comunes
  
La Constitució Espanyola i organització de l'estat.
  
Tema 1. La Constitució Espanyola de 1978: Estructura i principis fonamentals. L'organització territorial de l'estat. Les comunitats autònomes: competències. La Comunitat Europea.
  
Tema 2. La Corona. Les Corts: composició, atribucions i funcionament. El govern i l'administració. El poder judicial. El Defensor del Poble i el Tribunal de Comptes.
  
Estatut d'Autonomia
  
Tema 3. L'Estatut d'Autonomia de la Comunitat Valenciana. La Generalitat: competències i institucions. Les Corts: composició i funcions. El President de la Generalitat. El Consell. Altres institucions: el Síndic de Greuges i la Sindicatura de Comptes.
  
Règim local
  
Tema 4. L'administració local en la Constitució de 1978: el principi d'autonomia. L'organització municipal. L'alcalde. Tinents d'alcalde. El ple. La comissió de govern. Els òrgans complementaris. L'estatut dels membres de les corporacions locals.
  
Tema 5. Règim jurídic dels béns locals. Els béns de domini públic: peculiaritats. Béns patrimonials: adquisició, alienació i utilització. Béns comunals. Prerrogatives de les entitats locals respecte dels seus béns.
  
Tema 6. Personal al servei de les entitats locals: classes. Plantilles. Ofertes d'ocupació. Selecció del personal. Drets i deures dels funcionaris. Règim disciplinari. Responsabilitat civil i penal dels funcionaris.
  
Dret administratiu
  
Tema 7. El procediment administratiu: concepte i regulació. Fases del procediment. L'acte administratiu. Actes pressumptes. Revisió d'ofici. Recursos administratius. La Llei d'Ús i Ensenyament del Valencià.
  
Hisenda pública i administració tributària
  
Tema 8. Hisenda pública: principis constitucionals. Recursos de l'administració de l'estat i de la Generalitat Valenciana. Recursos de les entitats locals.
  
Matèries específiques
  
Tema 1. Nocions d'aritmètica. Equacions. Funcions gràfiques.
  
Tema 2. Materials i instruments de dibuix.
  
Tema 3. Tècniques de reproducció.
  
Tema 4. Representació de les peces. Sistemes. Línies vistes i ocultes. Vistes necessàries. Vistes principals.
  
Tema 5. Croquització. Papers a utilitzar. Procés normal en l'execució d'un croquis. Normes.
  
Tema 6. Seccions i talls. Particularitats. Seccions parcials. Sistemes de representació.
  
Tema 7. Retolació. Normes de fitació. Escales gràfiques. Escales: càlcul numèric. La seua incidència en l'execució de plànols de construcció i cartogràfics.
  
Tema 8. Formats. Forma d'obtindre'ls. Normalització.
  
Tema 9. Alçament de plànols. Operacions i procediments.
  
Tema 10. Perspectives: Tipus. Elements fonamentals.
  
Tema 11. Topografia. Definicions fonamentals, parts que la integren i instruments empleats.
  
Tema 12. Terme municipal de Carlet. Característiques físiques.
  
Tema 13. Amidament indirecta de distàncies: procediments. Amidament directe.
  
Tema 14. Traçat d'alineacions. Rasants, altures, volums i densitats.
  
Tema 15. Planimetria. Mètodes d'alçament planimètric.
  
Tema 16. Altimetria. Mètodes altimètrics.
  
Tema 17. Taquimetria. Alçaments taquimètrics.
  
Tema 18. Fotogrametria: Mètodes i instruments.
  
Tema 19. Nocions de CAD.
  
Tema 20. Nocions de cartografia.
  
Tema 21. Perfils longitudinals i perfils transversals.
  
Tema 22. Terme municipal de Carlet. Infraestructures i comunicacions principals i secundàries.
  
Tema 23. Cadastre. Conceptes generals. Documentació cadastral. Valor cadastral. El terme municipal: polígon, parcel·la i subparcel·la.
  
Tema 24. Les obres municipals. Concepte, classes i projectes.
  
Tema 25. Documents que integren un projecte. Plànols. Amidaments. Certificacions.
  
Tema 26. Pavimentació. Tipus de paviment. Aparcament tipus.
  
Tema 27. Clavegueram. Sistemes unitari i separatiu. Tipus de col·lectors. Xarxa general de col·lectors.
  
Tema 28. Urbanització de vies públiques. Elements constructius. Intervinents. Distints tipus d'obres de fàbrica.
  
Tema 29. Senyalització i balisament. Senyalització d'obres.
  
Tema 30. Ordenació urbanística. Legislació vigent. Classes de plans. Legislació sectorial amb incidència en l'urbanisme.
  
Tema 31. Plans generals. Normes complementàries i subsidiàries del planejament. Programes d'actuació urbanística.
  
Tema 32. Plans parcials. Plans especials. Estudis de detall. Projectes d'urbanització.»